Københavns havnebad

Københavns Havnebade er fellesnamn på dei tre sjøbada som ligg i hamneområda sentralt i København i Danmark. Det største og fyrste, som opna i 2002, ligg ved Islands Brygge som ein lut av Havneparken som er etablert her. Hamnebada er innreia med basseng med vatn frå sjøen ikring. Fleire hamnebad er under planlegging.

Sjøvatnet i desse bada er like reint som sjøvatnet i Øresund, etter at det i lange tider har vore gjort mykje for å gjere vatnet i hamneområdet reinare. Men ved sterk nedbør kan likevel badevatnet verte ureina av avløpsvatn med colibakteriar og anna ureint vatn frå byen. Då stengjer helsestyresmaktene hamnebada mellombels i den kritiske tida, fram til sjøvatnet frå Øresund har erstatta det ureine vatnet på naturleg vis. Slik stenging vil kunne vare nokre døgn.

 Bakgrunnsstoff 

 Opplysningar om vasskvaliteten 

Kategori:København